OpenLLM-France/wikimedia huggingface dataset:
# Uresiphita

Uresiphita és un gènere d'arnes de la família Crambidae.

## Taxonomia

* Uresiphita gilvata (Fabricius, 1794)
* Uresiphita insulicola
* Uresiphita mongolicalis (Caradja, 1916)
* Uresiphita ornithopteralis (Guenée, 1854)
* Uresiphita polygonalis (Denis & Schiffermueller, 1775)
* Uresiphita reversalis (Guenée, 1854)

## Espècies antigues

* Uresiphita catalalis (Viette, 1953)
* Uresiphita maorialis (C. Felder, R. Felder & Rogenhofer, 1875)

## Referències

* ↑ «GlobIZ search». [Consulta: 30 desembre 2018].
# Uretra

La uretra (del llatí urethra) és el conducte pel qual discorre l'orina des de la bufeta urinària fins a l'exterior del cos durant la micció. La funció de la uretra és excretora en ambdós sexes i també compleix una funció reproductiva en l'home en permetre el pas del semen des de les vesícules seminals que aboquen a la pròstata fins a l'exterior.

## Anatomia

La uretra és més curta en la dona que en l'home. En la dona la uretra té una longitud entre 2,5 i 4 centímetres i desemboca en la vulva entre el clítoris i l'introit vaginal. Aquesta curta longitud de la uretra femenina explica la major susceptibilitat de cistitis en les dones. En l'home la uretra té una longitud d'uns 20 centímetres i s'obre a l'exterior en el meat uretral del gland. En aquest llarg recorregut, la uretra masculina té diferents porcions que són:
* Uretra prostàtica: Discorre a través de la pròstata, on aboquen els conductes deferents.
* Uretra membranosa: És una curta porció d'un o dos centímetres a través de la musculatura del sòl de la pelvis que conté l'esfínter uretral extern, un múscul esquelètic que controla voluntàriament la micció. La uretra membranosa és la porció més estreta de la uretra.
* Uretra esponjosa: Es diu així perquè es troba en l'interior del cos esponjós del penis, una beina erèctil que recorre tota la cara ventral del penis. Té una longitud d'uns 15-16 centímetres.

## Histologia

L'epiteli que recobreix l'interior de la uretra és un epiteli transicional quan s'inicia de la bufeta urinària. Després es transforma en un epiteli columnar estratificat i prop del meat urinari es transforma en epiteli escatós estratificat. Existeixen petites glàndules productores de moc que protegeixen la uretra de la corrosiva orina.

## Malalties associades

* Hipospàdia
* Uretritis
* Estenosi uretral
# Turrillas

Turrillas és una localitat de la província d'Almeria. L'any 2005 tenia 241 habitants. La seva extensió superficial és de 39 km² i té una densitat de 6,2 hab/km². Les seves coordenades geogràfiques són 37° 02′ N, 2° 16′ O. Està situada a una altitud de 847 metres i a 47 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 |
| 289 | 242 | 247 | 250 | 249 | 242 | 235 | 240 | 241 |
# Veda Ann Borg

Veda Ann Borg (Boston, 11 de gener de 1915 – Hollywood, 16 d'agost de 1973) fou una actriu de cinema estatunidenca.
Nascuda a Boston, Massachusetts, Borg era filla de Gottfried Borg, un immigrant suec, i de Minna Noble. Es feu model el 1936 abans d'aconseguir un contracte amb Paramount Pictures. Després d'un accident de trànsit el 1939 necessità reconstrucció facial mitjançant cirurgia plàstica. Treballà en unes cent pel·lícules, principalment de sèrie B, però ocasionalment en petits papers de sèrie A, com per exemple Mildred Pierce, Julia Misbehaves (1948), Love Me or Leave Me (1955), Guys and Dolls (1955), El congost de la mort (Thunder in the Sun) (1959) i El Álamo (1960). També va treballar freqüentment en televisió.
Va estar casada amb Paul Herrick (1942) i amb el cineasta Andrew McLaglen (1946 - 1958). Tots dos matrimonis acabaren en divorci. Va tenir tres fills. Finalment morí a causa d'un càncer a Hollywood.
# Toxicologia forense

La Toxicologia forense és la branca de la toxicologia inclosa dins de les Ciències forenses que estudia els casos d'enverinament, mort i consum de drogues, tot determinant, per mitjà de l'anàlisi de mostres biològiques, la relació causa-efecte entre la presència d'una substància tòxica i la mort o el dany en la salut d'una persona. Les troballes efectuades poden constituir proves importants en els processos penals alhora d'establir la culpabilitat dels imputats.

## Metodologia

Moltes substàncies tòxiques no generen cap lesió física característica, de manera que si se sospita de la possibilitat que s'hagi produït alguna reacció tòxica, la recerca visual no seria del tot suficient per arribar a una conclusió. Per aquest motiu, cal prendre mostres biològiques i sotmetre-les a anàlisis toxicològiques. Aquestes mostres poden ser de diferents tipus, com ara orina, sang o cabells. A banda de la presa de mostres, el toxicòleg forense ha de considerar tot el context de la investigació, especialment tots aquells símptomes físics registrats, a més de qualsevol evidència recollida al lloc dels fets que pugui contribuir a l'aclariment del cas, com ara envasos de medicaments, polsims, residus o restes de qualsevol substància química. A partir d'aquesta informació, s'identifica quines substàncies tòxiques hi ha presents a les mostres, en quina concentració i quins efectes poden produir a l'organisme humà.
Els processos d'absorció, distribució, metabolització i excreció (ADME), propis del cos humà, dificulten tot sovint la identificació de les substàncies consumides, atès que és estrany que romanguin en la seva forma original un cop han estat digerides per l'organisme. Un exemple seria el de l'heroïna, que un cop consumida, és metabolitzada immediatament i convertida en una nova substància propera a la morfina, de manera que, per poder confirmar el diagnòstic, és important complementar els resultats amb altres indicadors, com ara senyals de punxades a la pell o la determinació de la puresa química de la substància analitzada. També cal tenir en compte que aquestes substàncies es poden trobar diluïdes dins l'organisme, per tant, mentre que una píndola o dosi regulada d'un fàrmac es compta en grams o mil·ligrams de principi actiu, pot ser que la mostra biològica presa només en contingui micrograms o nanograms.

## Referències

* ↑ Hernán Silva Silva. Medicina Legal y Psiquiatría Forense. Editorial Jurídica de Chile, 1 de gener del 1991, p. 452–. ISBN 978-956-10-1082-6 [Consulta: 5 maig 2012].

## Vegeu també

* Medicina legal i forense

## Enllaços externs

* Associació Catalana de Metges Forenses Web de l'Associació Catalana de Metges Forenses
# Servi Corneli Lèntul

Servi Corneli Lèntul és el nom dels següents personatges:
* Servi Corneli Lèntul, cònsol el 303 aC
* Servi Corneli Lèntul, edil curul el 207 aC
* Servi Corneli Lèntul, pretor el 169 aC
# Lieuwe Westra

Lieuwe Westra (Mûnein, 11 de setembre de 1982 - Zwaagdijk, 14 de gener de 2023) fou un ciclista neerlandès, professional del 2006 al 2016.
En el seu palmarès destaquen les victòries d'etapa a quatre proves de l'UCI World Tour (la màxima categoria) i la victòria a la general dels Tres dies de De Panne-Koksijde i el Campionat dels Països Baixos en contrarellotge dues vegades.
El 14 de gener de 2023 es va morir a l'edat de 40 anys. Una autòpsia va revelar que la causa de la seva mort havia estat una sobredosi de drogues.

## Palmarès

* 2007
** Vencedor d'una etapa de l'OZ Wielerweekend
* 2008
** 1r a la Parel van de Veluwe
** Vencedor d'una etapa del Tour d'Alsàcia
* 2009
** 1r al Memorial Arno Wallaard
** 1r al Tour de Picardia i vencedor d'una etapa
* 2011
** 1r a la Clàssica Loira Atlàntic
** Vencedor d'una etapa de la Volta a Bèlgica
* 2012
** Campió dels Països Baixos CRI
** 1r a la Volta a Dinamarca i vencedor d'una etapa
** Vencedor d'una etapa de la París-Niça
* 2013
** Campió dels Països Baixos CRI
** Vencedor d'una etapa a la Volta a Califòrnia
* 2014
** Vencedor d'una etapa al Critèrium del Dauphiné
** Vencedor d'una etapa a la Volta a Catalunya
* 2016
** 1r als Tres dies de De Panne-Koksijde

### Resultats a la Volta a Espanya

* 2009. 87è de la classificació general
* 2013. Abandona (14a etapa)

### Resultats al Tour de França

* 2011. 128è de la classificació general
* 2012. Abandona (11a etapa)
* 2013. Abandona (21a etapa)
* 2014. 79è de la classificació general
* 2015. 77è de la classificació general

## Referències

* ↑ «Enigmática retirada de Lieuwe Westra» (en castellà), 09-01-2017. [Consulta: 3 febrer 2023].
* ↑ ONLUS®, Museo del Ciclismo Associazione Culturale. «Museo del Ciclismo - Lieuwe WESTRA» (en italià). [Consulta: 3 febrer 2023].
* ↑ «Wielrenner Lieuwe Westra overleed aan overdosis: 'Hij heeft een verkeerde afslag genomen'» (en neerlandès). NOS, 24-02-2023. [Consulta: 24 juny 2023].
* ↑ «Lieuwe Westra (Vacansoleil) sorprèn a Mende i Wiggins consolida el liderat». Diari Ara Balears, 08-03-2012. [Consulta: 15 gener 2023].
* ↑ «Joaquim 'Purito' Rodríguez guanya la seva segona Volta a Catalunya. L'holandès Lieuwe Westra ha guanyat l'última etapa a Barcelona». Diari Ara, 30-03-2014. [Consulta: 15 gener 2023].

## Enllaços externs

* Web oficial (neerlandès)
* Fitxa a sitiodeciclismo.net
* Fitxa a procyclingstats.com
# Velázquez

«Velázquez» té aquests significats:
* Velázquez (Uruguai), localitat de l'Uruguai a l'oest del departament de Rocha
* Premi Velázquez d'Arts Plàstiques, guardó atorgat pel Ministeri de Cultura d'Espanya
* Biografies:
** Antonio González Velázquez (Madrid, 1723 - 1794), pintor espanyol
** Diego Velázquez (Sevilla, 1599 – Madrid, 1660), pintor espanyol del segle d'or espanyol.
** Diego Velázquez de Cuéllar (1465 -1524), conquistador espanyol, governador de Cuba des de 1511 fins a la seva mort
** Francisco Javier Velázquez López (Castilblanco de los Arroyos, 1951), director general de la Policia Nacional i Guàrdia Civil
** Julio Velázquez Santiago (Salamanca, 1981), entrenador de futbol
** Juan Velázquez de las Cuevas
** Juan Velázquez de Velasco (Valladolid, ~1550- ~1620), militar i espia espanyol
** Isidro González Velázquez (Madrid, 1765 - 1829), arquitecte espanyol
** Manuel Velázquez Villaverde (Madrid, 1943) futbolista madrileny
# Edred

Edred (923 - 23 de novembre del 955) va ser el quart fill del rei d'Anglaterra Eduard el Vell, i va succeir el seu germà Edmund al tron l'any 946.

## Regnat

Va ser escollit com a rei per davant dels dos fills del seu germà Edmund, ja que els nobles van considerar que calia un home experimentat per comandar el regne en el context bèl·lic del moment. Va ser coronat a Kingston-upon-Thames el 16 d'agost del 946.
Durant el seu regnat va combatre els vikings, aconseguint de posar la totalitat de Northúmbria sota el seu control l'any 948 en el marc de la progressiva expansió del regne de Wessex, deposant Eric el Sanguinari, que havia estat rei a Noruega i s'havia establert a Northúmbria. Eric va aplegar un grup de guerrers el 952, va incendiar el monestir de Ripon i tenia intenció de continuar atacant però finalment moriria el 954 a mans d'Oswulf de Bamburgh a Stainmore, Westmorland, i acabant amb el regne viking de Jòrvik. Els northúmbris van pagar una compensació al rei anglès per haver participar en l'atac.
Durant els seus darrers anys Edred va patir una salut precària, fruit d'un problema digestiu. Un cronista explica que per alimentar-se havia de xuclar el suc dels aliments, mastegar el que quedava i escopir-hi. Va morir el 955 als 31 anys a Frome (Somerset), i va ser enterrat a Winchester.
Solter i sense descendència, el tron el va heretar el seu nebot Eduí.

## Família
### Avantpassats

| 16. Egbert de Wessex | 16. Egbert de Wessex | 16. Egbert de Wessex | 16. Egbert de Wessex |
| 8. Ethelwulf de Wessex | 8. Ethelwulf de Wessex | 8. Ethelwulf de Wessex | 8. Ethelwulf de Wessex | | | |
| 17. Redburga | 17. Redburga | 17. Redburga | 17. Redburga |
| 4. Alfred el Gran | 4. Alfred el Gran | 4. Alfred el Gran | 4. Alfred el Gran | | | |
| | | | 18. Oslac | 18. Oslac | 18. Oslac | 18. Oslac |
| 9. Osburga | 9. Osburga | 9. Osburga | 9. Osburga | | | |
| 2. Eduard el Vell | 2. Eduard el Vell | 2. Eduard el Vell | 2. Eduard el Vell | | | |
| | | | | | | | 10. Æthelred Mucil | 10. Æthelred Mucil | 10. Æthelred Mucil | 10. Æthelred Mucil | |
| | | | | | | | 5. Ealhswith | 5. Ealhswith | 5. Ealhswith | 5. Ealhswith | | | | |
| | | | | | | | 1. Eadred d'Anglaterra | 1. Eadred d'Anglaterra | 1. Eadred d'Anglaterra | 1. Eadred d'Anglaterra | | | | |
| | | | | | | | | | | | 6. Sigehelm, comte de Kent | 6. Sigehelm, comte de Kent | 6. Sigehelm, comte de Kent | 6. Sigehelm, comte de Kent |
| | | | | | | | | | | | | | | | 3. Edgiva de Kent | 3. Edgiva de Kent | 3. Edgiva de Kent | 3. Edgiva de Kent |

## Referències

* ↑ Testament del rei Edred, S1515
* ↑ John de Worcester, Chronicon ex Chronicis, 946
* ↑ Crònica anglosaxona manuscrits D i E
* ↑ of Wendover, Roger. Flores Historiarum (en anglès). vol. 1. 2a edició. Coxe, p. 284.
* ↑ Jaques, 2007, p. 211.
* ↑ Stenton, 2001, p. 361.
* ↑ la Zouche, 2015, p. 149.
* ↑ Autor B, Vita S. Dunstani § 20: p. 31

## Bibliografia

* Jacques, Tony. Dictionary of Battles and Sieges: A-E (en anglès). Greenwood Publishing Group, 2007.
* la Zouche, Lucy. My History (en anglès). Lulu, 2015.
* Stenton, Frank M. Anglo-Saxon England (en anglès). OUP, 2001.
# Baneix

Període de Baneix o Susa III, és un període cultural protoelamita que va des de vers el 3400 fins al 2800 aC i es caracteritza per artefactes d'estil artístic que s'han trobat des Luristan a Kerman. Es tracta de texts administratius en protoelamita, segells cilíndrics, ceràmiques, objectes en pedra i metall i objectes fets amb diversos materials extrets a l'altiplà iranià i exportats cap a l'est i oest; la ciutat d'Anxan fou establerta en aquest període.
# Barraca de la zona del Mas de la Fam VII

La Barraca de la zona del Mas de la Fam VII és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una gran construcció amb una llargada de façana de 11'40m. i 3'15m d'alçada. Interiorment consta de dues estances amb cimunicació interior. S'accedeix a l'interior mitjançant un portal acabat amb una llinda protegida amb un arc de descàrrega. En entrar trobarem a la dreta un portal d'accés a l'estable. És una estança de 2'75m. de fondària per 1'82m. d'amplada. La seva alçada màxima és de 2'80m. obrada amb falsa cúpula.
L'estança principal està obrada amb el sistema d'aproximació de filades paral·leles que clouen a dalt quan coincideixen ambdós costats. Té una fondària de 2'48m. i una amplada de 5'13m. La seva alçada màxima és de 3'50m.
A l'exterior i a la seva banda esquerra disposa de paravents amb menjadora.

## Referències

* 1 2 3 «Barraca de la zona del Mas de la Fam VII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Barraca de pedra en sec (Mas de Barberans)

La Barraca de pedra en sec és una obra de Mas de Barberans (Montsià) inclosa a l'Inventari del Patrimoni Arquitectònic de Catalunya.

## Descripció

Barraca de pedra en sec construïda a l'interior d'un pedregal. La barraca disposa d'un espai interior de 3,50 x 3,10 m; els murs fan una alçada vertical fins a 0,70 m i la falsa volta tanca a 3,10 m de terra. La porta d'accés fa 1,80 x 0,80m. A l'interior l'espai s'organitza en un sector per a corral del mul, un altre er a jaç i un pedrís.

## Referències

* ↑ «Barraca de pedra en sec». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 3 juny 2020].
# Belfort (desambiguació)

«Belfort» té aquests significats:
* Geografia:
** Belfort (ciutat): ciutat a l'est de França
** Territori de Belfort: un departament de França
** Belfort: un nucli de la ciutat de Maastricht
* Arquitectura: Belfort: una torre cívica medieval típica dels comtats de Flandes i Hainaut
* Literatura: Dietse Warande en Belfort: una revista literària de llengua neerlandesa
# Belfiore

Belfiore és un comune (municipi) de la província de Verona, a la regió italiana del Vèneto.
A 1 de gener de 2020 la seva població era de 3.261 habitants.
Belfiore limita amb els següents municipis: Arcole, Caldiero, Colognola ai Colli, Ronco all'Adige, Soave, Veronella, Zevio, Albaredo d'Adige i San Bonifacio.

## Referències

* ↑ «Resident population on 1st january» (en anglès). ISTAT. [Consulta: 17 agost 2020].
# Blockade (videojoc)

Blockade és una màquina recreativa de laberints en monocrom fabricada per Gremlin a partir de l'octubre de 1976. Utilitant quatre botons direccionals, cada jugador mou el seu personatge deixant una línia sòlida al darrere, girant en angles de 90 graus. Per guanyar, un jugador ha de durar més temps que l'oponent abans de colpejar qualsevol cosa, quan la primera persona colpeja quelcom llavors perd. El joc finalitza quan un jugador guanya sis victòries.
Blockade és el primer del que es coneixeria com a joc Snake.

## Llegat

A partir d'aquest joc van aparèixer diversos altres del mateix estil, com el joc Checkmate el 1977 per a Bally Astrocade, el Surround del 1978 d'Atari, i el joc d'ordinador Worm de 1978 per al TRS-80.
Blockade no va fer referència a serps o cucs, a més que moltes variants eren temàtiques, incloent-hi Nibbler i Snake Byte, ambdós de 1982. La versió pel telèfon mòbil de 1997 de Nokia simplement es diu Snake.
Tron (1982) de Midway inclou una variant d'un sol jugador de l'estil Blockade basat en la moto de la pel·lícula. El jugador lluita contra una moto de dibuix lineal controlada per ordinador i tres més en nivells posteriors. Això va portar als jocs similars a Blockade de vegades anomenar-se Tron o light cycles (moto).

## Referències

* ↑ http://www.arcade-history.com/?n=blockade&page=detail&id=287
* 1 2 Blockade al Killer List of Videogames
* ↑ «Blockade» (en anglès). imdb.com, 1976. [Consulta: 28 abril 2018].
* ↑ Rusel DeMaria & Johnny L. Wilson. High score!: the illustrated history of electronic games. 2a edició. McGraw-Hill Professional, 2003, p. 48. ISBN 0-07-223172-6 [Consulta: 7 abril 2011].
* 1 2 Gerard Goggin. Global Mobile Media. Taylor & Francis, 2010, p. 101. ISBN 0-415-46917-1 [Consulta: 7 abril 2011].
# Blockbuster

«Blockbuster» té aquests significats:
* Blockbuster (anglès) o superproducció, producte cultural que assoleix un èxit important
* Blockbuster (empresa), o Blockbuster Video, franquícia estatunidenca de videoclubs, especialitzada en el lloguer de films i videojocs
* Blockbuster (sèrie de televisió), sèrie de televisió de comèdia estatunidenca creada per Vanessa Ramos basada en la marca Blockbuster
# Bebinca

La bebinca, també coneguda com a bibik o bebinka, és un tipus de púding i unes postres tradicionals goanes. Els ingredients són farina, sucre, ghee (mantega clarificada) i llet i sucre de coco.

## Referències

* ↑ Petrina Verma Sarkar. «Bebinca (layered Goan pudding)». http://indianfood.about.com. Arxivat de l'original el 2011-07-07. [Consulta: 6 gener 2011].
# Becample verd

El becample verd (Calyptomena viridis) és una espècie d'ocell de la família dels caliptomènidss (Calyptomenidae) que habita els boscos de les terres baixes de la Península Malaia, Sumatra (incloent les illes Lingga, Nias i altres) i Borneo (incloent les illes Natuna.
# Bosc de pedra de Shilin

El Bosc de Pedra o Carst de Shilin (en pinyin: Shílín) és un conjunt de formacions calcàries del Comtat de Shilin, a la província de Yunnan de la República Popular de la Xina, a uns 86 km de Kunming, la capital provincial. Les altes roques semblen eixir del terra com si fossen estalagmites i moltes semblen arbres petrificats que creen la il·lusió d'un bosc petri. Des del 2007 dues parts de l'indret, el bosc de pedra de Naigu (乃古石林) i el llogaret de Suogeyi (所各邑村), han estat declarats Patrimoni de la Humanitat per la Unesco com a part dels Carst de la Xina meridional.

## Característiques

L'àrea panoràmica nacional de Shilin (昆明市石林风景区) protegeix una àrea de 350 km² i es divideix en set subàrees panoràmiques:
* Boscos de pedra Major i Menor (大、小石林), també coneguts com a bosc de pedra de Lizijing (李子菁石林)
* Bosc de pedra de Naigu (乃古石林)
* Llac Chang (长湖, 'Llac Llarg')
* Llac Yue (月湖, 'Llac de la Lluna')
* Cova de Zhiyun (芝云洞)
* Cascada Dadie (大叠水)
* Cova Qifeng (奇峰洞)
Sembla que aquests carsts, creats per la dissolució de la calcària, tenen uns 270 milions d'anys d'antiguitat.

## Cultura

Segons la llegenda, el bosc és el lloc de naixement d'Ashima (阿诗玛), una bella jove yis. Quan es va enamorar, li prohibiren casar-se amb el pretendent triat i per això es va convertir en pedra en el bosc que encara porta el seu nom. Cada any, el 24é dia del sisé mes lunar, molts membres del poble yis celebren el Festival de la Torxa (火把节 Huǒbă Jié), en què fan balls i competicions de lluita.

## Vegeu també

* Carst de la Xina meridional

## Referències

* ↑ «Twenty-two new sites inscribed on UNESCO’s World Heritage List, and one deleted during Committee meeting in Christchurch». UNESCO World Heritage Convention, 29-06-2007. [Consulta: 17 febrer 2011]. (en anglés)
* ↑ Bosc de Pedra en travelchinayunnan.com. Arxivat 2023-05-28 a Wayback Machine.(en anglés)
* ↑ «Myths and Legends - Ashima» (en anglés). Arxivat de l'original el 13 de novembre de 2011. [Consulta: 25 gener 2012].
# Brooklyn Center (Minnesota)

Brooklyn Center és una població dels Estats Units a l'estat de Minnesota. Segons el cens del 2007 tenia 27.488 habitants.

## Demografia

Segons el cens del 2000, Brooklyn Center tenia 29.172 habitants, 11.430 habitatges, i 7.383 famílies. La densitat de població era de 1.418,6 habitants per km².
Dels 11.430 habitatges en un 29,7% hi vivien nens de menys de 18 anys, en un 46,3% hi vivien parelles casades, en un 13,4% dones solteres, i en un 35,4% no eren unitats familiars. En el 28,2% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,11.
Per edats la població es repartia de la següent manera: un 25,1% tenia menys de 18 anys, un 9,6% entre 18 i 24, un 30,1% entre 25 i 44, un 19,8% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 91,8 homes.
La renda mediana per habitatge era de 44.570 $ i la renda mediana per família de 52.006 $. Els homes tenien una renda mediana de 36.031 $ mentre que les dones 27.755 $. La renda per capita de la població era de 19.695 $. Entorn del 4,7% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brooklyn Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 7 agost 2010].
* ↑ «Geographic Comparison Table- Brooklyn Center». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Brooklyn Bridge

«Brooklyn Bridge» té aquests significats:
* Brooklyn Bridge, nom en anglès del Pont de Brooklyn, a Nova York
* Televisió: Brooklyn Bridge (sèrie), sèrie de televisió estatunidenca de 1991 de Gary David Goldberg
* Cinema: Brooklyn Bridge (pel·lícula), documental estatunidenc de 1981 dirigit per Ken Burns